Árið hefur veðir viðburðarríkt hjá félaginu , hér verður stiklað á stóru hvað varðar starfið og útköllin . Á árinu héldum við upp á 20 ára afmæli félagsins sem tókst vel í alla staði þökk sé dyggum stuðningsaðilum sem hjálpuðu okkur að láta þetta verða að veruleika en boðið var upp á sjávarréttahlaðborð þar sem yfir 120 manns gæddu sér á dýrindis fiskmeti að hætti þeirra Steina , Evu og Eiríks . Við stóðum vaktina í Fossavatnsgöngunni eins og mörg undanfarin ár og gekk það prýðilega þrátt fyrir leiðindaveður og lítinn snjó . Löng bið er búin að vera eftir nýju björgunarskipi en það silgdi loks inn Ísafjarðardjúp að morgni 27. maí en þá höfðu vaskir menn lokið nokkurra daga siglingu frá BODO í Noregi . Skipið fór svo í sitt fyrsta útkall mánuði seinna og reyndist vel . Stór hluti af fjármagni þess nýja skips kom úr heimabyggð og má þakka þeim sem lögðu hönd á plóg og gerðu þetta að veruleika . Það mæddi mikið á nýja skipinu sem hefur farið í 17 útköll á árinu og mjög stór hluti eru sjúkraflutningar en einnig var nokkuð um vélavana báta sem dregnir voru heim . Góð reynsla kom á skipið og áhöfnin er gríðarlega ánægð með þessa uppfærslu á skipi . Hér fyrir neðan er fjöldi útkalla yfir sumarið ágúst-sept - 6 útköll Okkur tókst að endurnýja sleða á árinu en þó hefur lítil reynsla komið á hann sökum tíðarfars en við vonum að veðurguðirnir verði okkur hliðhollir og við fáum tækifæri til að þjálfa mannskapinn upp . Hópur frá BFÍ stóð vaktina á hálendinu í eina viku annað árið í röð og menn reynslunni ríkari eftir þá dvöl enda mikil umferð um svæðið og hlutverk okkar er að vera til taks og leiðbeina ferðafólki . Starfið hófst svo í september en meðlimir hittast á skipulögðum æfingum eða fundum alla mánudaga , þar fyrir utan er hist eins og tækifæri gefst á miðvikudögum þar sem almennu viðhaldi á húsnæði eða tækjum er sinnt . Aðalstjórn heldur sína stjórnarfundi þriðja miðvikudag í hverjum mánuði en þar að auki eru fjölmargar minni nefdir sem hittast eftir þörfum . Í byrjun desember fer alltaf af stað fjáröflunarvertíð en þar má helst nefna Jólatrjáasölu og Flugeldasölu en það eru okkar burðarliðir á komandi ári . Við fengum rausnalega gjöf í lok árs en okkur var gefinn Nissan patrol 38 ″ 3.0 frá fyrirtækinu Wild Westfjords og þökkum við þeim kærlega fyrir þennan veglega styrk . Að lokum þá langar okkur að þakka fyrirtækjum og einstaklingum sem stutt hafa dyggilega við bakið á okkur en án þeirra værum við ekki neitt . Gísli ólst upp á Sléttu , rétt hjá strandstaðnum , og var því vel staðkunnugur en þess má geta að hann var einungis 18 ára þegar hann leiddi þessa miklu björgun . Afar slæmt skyggni var og sóttist ferðin fremur hægt en bíll hafði verið sendur á móti okkur frá Sæbjargarmönnum á Flateyri . Eftir hádegi fórum við með starfsfólki Heimahjúkrunar til að aðstoða við lyfjagjafir . Félagar úr BFÍ , Erni í Bolungarvík , Bjargarmenn á Suðureyri og Dagrenning á Hólmavík fóru nú um helgina á Drangajökul til að endurnýja enduvarpa fyrir rás 44 vhf sem staðsettur er á Hrolleifsborg og er í eigu og umsjá sveitanna . Þá var ekkert annað að gera en að koma sér heim eftir gott dagsverk og voru hóparnir að koma heim í kringum miðnættið . Ef þig vantar sal til leigu þá höfum við frábæra aðstöðu fyrir þig endilega kíktu á linkinn -Guðmundarbúð hér á síðunni og sjáðu hvað er í boði . Samheldi hefur lengi einkennt sveitina og þetta er eins og ein stór fjölskylda . Kynningin er fyrir 16 ára ( þeir sem eru að byrja í menntaskóla ) og eldri Nú er að líða að páskum og gestir Skíðavikunnar farnir að flykkjast í bæjinn enda mikið um viðurði þessa helgina . Það er óhætt að segja að undanfarnir dagar hafi verið viðburðarríkir en á föstudaginn s.l fóru tvö hundateymi Auður og Skíma og Skúli og Patton á vetrarnámskeið Björgunarhundasveitar Íslands sem haldið í nágrenni við Hólmavík . Tveir félagar þau Brynjar Örn og Viktoría Kristín sátu Bifreiðastjórnunarnámskeið í Bolungarvík sem kennt var um helgina og síðan voru aðrir fimm sem unnu við fjáröflun fyrir Íslenska aðalverktaka en í því felst að fjarlægja víra sem standa út úr varnargarðinum og voru notaðir við gerð garðsins . Það er því óhætt að segja að nóg sé að gera í þjálfun og vinnu hjá okkur þessa dagana , en nú fara páskarnir að láta sjá sig og við erum með fund annað kvöld þar sem við undirbúum okkur eftir bestu getu þ.e að stytta viðbragðstíma okkar enn frekar og setjum því sleðana á kerru og sjúkrabúnað í sleðabílinn okkar . Posted inAlmennt | Comments Off on Viðburðarríkir dagar hjá Björgunarfélagi Ísafjarðar